b'\n_START_ARTICLE_\nAlyson Stoner\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nStoner syntyi Toledossa LuAnne Hodgesille ja Charlie Stonerille vuonna 1993. Stoner k\xc3\xa4vi MVCDS-p\xc3\xa4iv\xc3\xa4koulussa opiskellen samalla O\'Connellin tanssistudiolla ja Margaret O\xe2\x80\x99Brienin mallikoulussa. Vuonna 2000 h\xc3\xa4n voitti kansainv\xc3\xa4lisen mallitoimisto IMTA:n Best Model of the Year -palkinnon.\n_START_SECTION_\nN\xc3\xa4yttelij\xc3\xa4n\xc3\xa4\n_START_PARAGRAPH_\nJoulukuussa 2001 Stoner toimi Michael Alanin kanssa juontajana Disney Channelin Mike\'s Super Short Show -sarjassa. Stoner onnistui saamaan Sarah Bakerin roolin komediaelokuvissa Villi tusina (2003) ja Villi tusina 2 (2005)._NEWLINE_Stoner on n\xc3\xa4ytellyt monissa nuorille sunnatuissa sarjoissa, kuten Zackin ja Codyn viiden t\xc3\xa4hden el\xc3\xa4m\xc3\xa4\xc3\xa4, That\xe2\x80\x99s So Raven ja Drake & Josh._NEWLINE_Vuonna 2006 h\xc3\xa4n esitti nuorta Camillea, p\xc3\xa4\xc3\xa4n\xc3\xa4yttelij\xc3\xa4 Tyler Gagen (Channing Tatum) pikkusiskoa elokuvassa Step Up. My\xc3\xb6hemmin h\xc3\xa4n palaa Camillien rooliin jatko-osissa Step Up 3D ja Step Up: All In._NEWLINE_Stoner toimi Disney Channelin animaatiosarjaassa Finias ja Ferb Isabella Garcia-Shapironin ja Jennin \xc3\xa4\xc3\xa4nen\xc3\xa4 nelj\xc3\xa4n\xc3\xa4 tuotantokautena._NEWLINE_Vuonna 2008 h\xc3\xa4net kiinnitettiin Caitlyn Gellarin rooliin Disney Channelin Camp Rock -elokuvassa, jota p\xc3\xa4\xc3\xa4osassa oli Demi Lovato. Samana vuonna h\xc3\xa4n esitti Alice McKinleyt\xc3\xa4 elokuvassa Alice Upside Down._NEWLINE_Vuonna 2010 Stoner palasi Caitlyn rooliin jatko-osassa Camp Rock 2: The Final Jam._NEWLINE_Vuonna 2013 Stoner korvasi Hayden Panettieren Kingdom Hearts: Chain of Memories -pelin Kairin \xc3\xa4\xc3\xa4nen\xc3\xa4 sek\xc3\xa4 Kingdom Hearts: 358/2 Days -pelin Xionin \xc3\xa4\xc3\xa4nen\xc3\xa4. Stoner toimii Opalin \xc3\xa4\xc3\xa4nen\xc3\xa4 The Legend of Korra -animaatiosarjassa.\n_START_SECTION_\nTanssijana\n_START_PARAGRAPH_\nLos Angelesissa opittuaan koreografiaa Stoner on toiminut taustatanssijana artisteille, kuten Missy Elliott, Eminem, Juan Gabriel, Kumbia Kings, Outkast ja Will Smith. Vuosina 2003\xe2\x80\x932006 Stoner oli osa JammXKids-tanssiryhm\xc3\xa4\xc3\xa4._NEWLINE_Stoner opettaa breakdancea Los Angelesin The Millennium Dance Complex -tanssistudiolla.\n_START_SECTION_\nMuusikkona\n_START_PARAGRAPH_\nVuonna 2008 Stoner lauloi kappaleet "Lost and Found" ja "Free Spirit" elokuvan Alice Upside Down soundtrackilt\xc3\xa4._NEWLINE_Stoner julkaisi ensimm\xc3\xa4isen singlens\xc3\xa4 nimelt\xc3\xa4 "Flying Forward" 20. huhtikuuta 2010._NEWLINE_Vuonna 2011 h\xc3\xa4n julkaisi esikois EP:n nimelt\xc3\xa4 Beat the System.'